CELEX: 32021R0666
Language: et
Date: 2021-04-22 00:00:00
Title: Komisjoni rakendusmäärus (EL) 2021/666, 22. aprill 2021, millega muudetakse määrust (EL) nr 923/2012 mehitatud õhusõidukite U-space’i õhuruumis käitamise osas (EMPs kohaldatav tekst)

23.4.2021   
               
               
                  ET
               
               
                  Euroopa Liidu Teataja
               
               
                  L 139/187
               
            
         KOMISJONI RAKENDUSMÄÄRUS (EL) 2021/666,
         22. aprill 2021,
         millega muudetakse määrust (EL) nr 923/2012 mehitatud õhusõidukite U-space’i õhuruumis käitamise osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikleid 31 ja 44,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) nr 923/2012 (2) on kehtestatud üldises lennuliikluses kohaldatavad ühised lennureeglid ning aeronavigatsiooniteenuseid ja -protseduure käsitlevad käitamissätted.
                  
               
                     (2)
                  
                  
                     Selleks et mehitatud õhusõidukeid, millele ei osutata lennujuhtimisteenust, oleks võimalik koos mehitamata õhusõidukitega ohutult käitada U-space’i õhuruumis, on oluline, et mehitatud õhusõiduki asukohast teatatakse U-space’i teenuseosutajatele. Selleks tuleks mehitatud õhusõidukid muuta elektrooniliselt nähtavaks, et seiretehnoloogia abil nende kohalolust tulemuslikult märku anda.
                  
               
                     (3)
                  
                  
                     Rakendusmäärus (EL) nr 923/2012 peaks sisaldama selliseid nõudeid mehitatud õhusõidukite käitamise kohta U-space’i õhuruumis.
                  
               
                     (4)
                  
                  
                     Need uued nõuded peaksid suurendama ohutust, parandades U-space’i õhuruumis olukorrateadlikkust.
                  
               
                     (5)
                  
                  
                     Selleks et tagada käesoleva määruse nõuetekohane rakendamine, tuleb anda liikmesriikidele ja asjaomastele sidusrühmadele piisavalt aega oma menetlused uue õigusraamistikuga vastavusse viia.
                  
               
                     (6)
                  
                  
                     Euroopa Liidu Lennundusohutusamet pakkus oma arvamuses nr 01/2020 (3) välja meetmed kooskõlas määruse (EL) 2018/1139 artikli 76 lõikega 1.
                  
               
                     (7)
                  
                  
                     Rakendusmäärust (EL) nr 923/2012 tuleks seega vastavalt muuta.
                  
               
                     (8)
                  
                  
                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 923/2012 muudetakse järgmiselt.
            
                        1)
                     
                     
                        Artiklisse 2 lisatakse punktid 146 ja 147 järgmises sõnastuses:
                        
                                    „146)
                                 
                                 
                                    „U-space’i õhuruum“ – UASi geograafiline piirkond, mille on kindlaks määranud liikmesriigid ja kus UASide käitamine on lubatud üksnes U-space’i teenuste toel;
                                 
                              
                                    147)
                                 
                                 
                                    „U-space’i teenus“ – digitaalteenustele ja funktsioonide automatiseerimisele tuginev teenus, mille eesmärk on toetada paljude UASide ohutut, turvalist ja tõhusat juurdepääsu U-space’i õhuruumile.“
                                 
                              
                  
                        2)
                     
                     
                        Lisa 6. jaotise punkt SERA.6005 asendatakse järgmisega:
                        „SERA.6005 Nõuded side, SSR-transpondri ja elektroonilise nähtavuse kohta U-space’i õhuruumis
                        
                        
                                    a)
                                 
                                 
                                    Kohustusliku raadioside ala (RMZ)
                                    
                                                1)
                                             
                                             
                                                Pädeva asutuse poolt kohustusliku raadioside alaks määratud õhuruumiklasside E, F ja G osades toimuvatel VFR-lendudel ning kohustusliku raadioside alaks määratud õhuruumiklasside F ja G osades toimuvatel IFR-lendudel tuleb säilitada pidev õhk-maa-kõneside valve ning vajaduse korral luua kahepoolne side sobival sidekanalil, välja arvatud juhul, kui sellest nõudest lubavad loobuda alternatiivsed sätted, mille aeronavigatsiooniteenuse osutaja (ANSP) selle konkreetse õhuruumi jaoks on kehtestanud.
                                             
                                          
                                                2)
                                             
                                             
                                                Enne kohustusliku raadioside alale sisenemist peavad piloodid tegema sobival sidekanalil esmaväljakutse, mis peab sisaldama kutsutava jaama koodi, kutsungit, õhusõiduki tüüpi, asukohta, lennukõrgust, lennu eesmärke ja muid pädeva asutuse nõutavaid andmeid.
                                             
                                          
                              
                                    b)
                                 
                                 
                                    Kohustusliku transpondri ala (TMZ)
                                    Kõikidel lendudel, mis tehakse pädeva asutuse poolt kohustusliku transpondri alaks (TMZ) määratud õhuruumis, peavad olema pardal ja kasutuses SSR-transpondrid, mis suudavad töötada režiimides A ja C või S, välja arvatud juhul, kui sellest nõudest lubavad loobuda alternatiivsed sätted, mille aeronavigatsiooniteenuse osutaja (ANSP) selle konkreetse õhuruumi jaoks on kehtestanud.
                                 
                              
                                    c)
                                 
                                 
                                    U-space’i õhuruum
                                    Pädeva asutuse poolt U-space’i õhuruumina kindlaks määratud õhuruumis käitatavad mehitatud õhusõidukid, millele aeronavigatsiooniteenuse osutaja ei osuta lennujuhtimisteenust, peavad end järjepidevalt tegema U-space’i teenuseosutajatele elektrooniliselt nähtavaks.
                                 
                              
                                    d)
                                 
                                 
                                    Teave kohustusliku raadioside alana, kohustusliku transpondri alana või U-space’i õhuruumina kindlaks määratud õhuruumi kohta tuleb avaldada õigel ajal lennundusteabe kogumikes.“
                                 
                              
                  
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust hakatakse kohaldama alates 26. jaanuarist 2023.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 26. septembri 2012. aasta rakendusmäärus (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).
         
            (3)  https://www.easa.europa.eu/document-library/opinions